Kazda, Radovan, poslanec NR SR (2022-02-15):
Ďakujem. Vážení páni poslanci, počas vlastne medzi v čase medzi prvým a druhým čítaním sme ešte konzultovali a prerokovávali v spolupráci s ministerstvom hospodárstva aj s ministerstvom financií niektoré ustanovenia zákona a dospeli sme teda k, k niektorým zmenám, ktoré sa zobrazujú, vlastne premietajú do pozmeňujúceho návrhu. Tento pozmeňujúci návrh by som si teraz dovolil prečítať. Takže odteraz. Pozmeňujúci návrh poslancov Národnej rady Slovenskej republiky Radovana Kazdu a Mariána Viskupiča k návrhu poslancov Národnej rady Slovenskej republiky Radovana Kazdu a Petra Kremského na vydanie zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov, tlač 766. V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci pozmeňujúci a doplňujúci návrh k návrhu poslancov Národnej rady Slovenskej republiky Radovana Kazdu a Petra Kremského na vydanie zákona, ktorým sa mení a dopĺňa zákon č. 57/2018 o regionálnej Z. z. o regionálnej investičnej pomoci a o zmene a doplnení niektorých zákonov v znení neskorších predpisov. 1. V čl. 1 bode 3 § 30d ods. 2 sa slová „na investičné zámery s oprávnenými mzdovými nákladmi podľa § 6 ods. 1 písm. a) a na investičné zámery s oprávnenými investičnými nákladmi podľa § 6 ods. 1 písm. b)“ nahrádzajú slovami „pre investičné zámery s oprávnenými investičnými nákladmi podľa § 6 ods. 1 písm. a), investičné zámery s oprávnenými mzdovými nákladmi podľa § 6 ods. 1 písm. b) a pre investičné zámery s oprávnenými nákladmi kombinovanými podľa § 6 ods. 1 písm. c).“ 2. V čl. I bode 3 § 30d sa za odsek 2 vkladá nový odsek 3, ktorý znie: „(3) Ak ide o konania o poskytnutí investičnej pomoci začaté od 1. januára 2022 a právoplatne neukončené do 14. marca 2022 a konania o poskytnutí investičnej pomoci začaté od 15. marca 2022 do 31. decembra 2022, a) lehota na splnenie povinnosti podľa § 22 ods. 3, sa predlžuje na 24 mesiacov, b) lehota na splnenie povinnosti podľa § 22 ods. 13 a 14, sa predlžuje na päť rokov od doručenia rozhodnutia o poskytnutí investičnej pomoci; pri veľkých investičných projektoch sa lehota na splnenie tejto povinnosti predlžuje na sedem rokov od doručenia rozhodnutia o poskytnutí investičnej pomoci, c) hodnota nárastu výroby alebo služieb v hodnotovom alebo v objemovom vyjadrení podľa § 2 ods. 16 sa znižuje na najmenej 5 %, d) hodnota uvedená v § 22 ods. 19 písm. a) sa znižuje na 70 %, e) hodnota uvedená v § 22 ods. 19 písm. d) sa znižuje na 80 %, f) povinnosti podľa § 8 písm. c) a § 9 písm. c) sa v kalendárnych rokoch 2022 až 2023 považujú za splnené; tým nie je dotknutá povinnosť prijímateľa vynaložiť oprávnené mzdové náklady minimálne v nominálnej hodnote uvedenej v rozhodnutí o poskytnutí investičnej pomoci, g) povinnosť podľa § 22 ods. 12 sa v účtovných obdobiach zasahujúcich do rokov 2022 až 2023 považuje za splnenú; tým nie je dotknutá povinnosť prijímateľa vynaložiť oprávnené mzdové náklady minimálne v nominálnej hodnote uvedenej v rozhodnutí o poskytnutí investičnej pomoci.“ Doterajší odsek 3 sa označuje ako odsek 4. 3. V čl. 1 bode 3 § 30d ods. 3 sa slová “Ustanovenie odseku 2 sa použije“ (rečník zakašle), pardon, nahrádzajú slovami „Ustanovenia odsekov 2 a 3 sa použijú“. 4. Nový článok Za doterajší článok I sa vkladá nový článok II, ktorý znie: „Čl. II Zákon č. 67/2020 z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej choroby COVID-19 v znení zákona č. 75/2020 Z. z., zákona č. 96/2020 Z. z., (rečník odbehol od rečníckeho pultu) zákona č. 120/2020 Z. z. zákonov, zákona č. 156/2020 Z. z., zákona č. 198/2020 Z. z., zákona č. 264/2020 Z. z., zákona č. 353/2020 Z. z., zákona č. 9/2021 Z. z., zákona č. 47/2021 Z. z., zákona č. 57/2021 Z. z., zákona č. 115/2021 Z. z., zákona č. 279/2021 Z. z., zákona č. 412/2021 Z. z., zákona č. 469/2021 Z. z. a zákona č. 552/2021 Z. z. sa dopĺňa takto: Za § 24ac sa vkladá § 24ad, ktorý znie: „§ 24ad (Rečník kašle. Reakcia z pléna.) Uhm, ja viem, ale však nemám tu vodu. § 24ad (1) Pri uplatnení daňového bonusu39) sa na účely splnenia podmienky dosiahnutia zdaniteľných príjmov aspoň vo výške 6-násobku minimálnej mzdy40fb)... (Prerušenie vystúpenia predsedajúcim.)